**Sociālā darba speciālistu sadarbības padomes (SDSSP) sēdes**

PROTOKOLS Nr.3/2022

Rīgā, 2022.gada 02.novembrī

ZOMM platformā, tiešsaistē plkst. 11:00

SĒDĒ PIEDALĀS:

Padomes vadītāja:

**Ilze Skrodele-Dubrovska**, Labklājības ministrijas (turpmāk – LM) Sociālā darba un sociālās palīdzības politikas departamenta direktore

Padomes locekļi:

**Ārija Baltiņa**, Latvijas Profesionālo sociālā darba speciālistu asociācijas prezidente

**Agnese Jurjāne**, LM Sociālā darba un sociālās palīdzības politikas departamenta direktores vietniece

**Ina Behmane,** Saldus novada pašvaldības aģentūras "Sociālais dienests" direktore, Latvijas pašvaldību sociālo dienestu vadītāju apvienības valdes priekšsēdētāja

**Lolita Vilka**, Rīgas Stradiņa Universitātes Labklājības un sociālā darba katedras vadītāja

**Mudīte Kruvese,** Ieslodzījuma vietu pārvaldes Centrālā aparāta Resocializācijas daļas vecākā referente

**Līga Rasnača,** Latvijas Universitātes Sociālo zinātņu fakultātes Sociālā darba profesionālās maģistra studiju programmas direktore, docente

**Linda Ozola,** Sociālo darbinieku biedrības valdes locekle

**Rita Rindža**, Rīgas 1.slimnīcas Hronisko slimnieku īslaicīgās aprūpes nodaļas vadītāja – sociālā darbiniece

**Kaija Muceniece,** Valmieras novada Sociālo lietu pārvaldes vadītāja

**Rita Orska**, Rēzeknes Tehnoloģiju akadēmijas studiju virziena “Sociālā labklājība” vadītāja

**Dace Erkena**, Latvijas Universitātes P.Stradiņa medicīnas koledžas Sociālās aprūpes katedras vadītāja

**Skaidrīte Gūtmane**, Latvijas Kristīgā akadēmija

**Ruta Klimkāne,** Rīgas domes Labklājības departamenta Sociālās pārvaldes priekšnieka vietnieks

Citi:

**Elīna Celmiņa,** LM valsts sekretāra vietniece

**Maija Muceniece,** LM ESF projekta "Profesionāla sociālā darba attīstība pašvaldībās" projekta vadītāja

**Liesma Ose,** LM ESF projekta "Profesionāla sociālā darba attīstība pašvaldībās" projekta vecākā eksperte

**Daiga Muktupāvela,** LM Sociālā darba un sociālās palīdzības politikas departamenta vecākā eksperte

Sēdi protokolē:

**Dace Rītiņa,** LM Sociālā darba un sociālās palīdzības politikas departamenta vecākā referente

**Darba kārtība:**

1. Sēdes atklāšana un Padomes sēdes darba kārtības apstiprināšana.
2. Aktualitātes LM Eiropas Sociālā fonda projektā “Profesionāla sociālā darba attīstība pašvaldībās” **(Nr. 9.2.1.1/15/I/001)** (SD projekts).
3. Pašvaldībās strādājošo sociālā darba speciālistu atalgojuma izvērtējums.
4. LM Eiropas Sociālā fonda projekts “Profesionāla un mūsdienīga sociālā darba attīstība” (4.3.5.4.pasākums).
5. Energoresursu ārkārtējā cenu pieauguma jautājumi īsumā.
6. Dažādi jautājumi.

**Sēdes norise:**

**1.**

**Sanāksmes atklāšana un Padomes sēdes darba kārtības apstiprināšana**

**(I.Skrodele-Dubrovska)**

*I.Skrodele-Dubrovska* atklāj Sociālā darba speciālistu sadarbības padomes (turpmāk - Padome) sēdi un dalībnieki apstiprina sēdes darba kārtību (skatīt 1.pielikumu).

**2.**

**Aktualitātes LM Eiropas Sociālā fonda projektā “Profesionāla sociālā darba attīstība pašvaldībās” (Nr. 9.2.1.1/15/I/001) (SD projekts).**

**(M.Muciniece)**

*M.Muciniece* iepazīstina Padomes sēdes dalībniekus ar aktualitātēm LM Eiropas Sociālā fonda projektā “Profesionāla sociālā darba attīstība pašvaldībās” (Nr. 9.2.1.1/15/I/001), tai skaitā par notikumiem: metodiski informatīvajām sanāksmēm Latvijas reģionos, semināru Bāriņtiesām, pētījuma par ģimenes asistenta pakalpojuma efektivitāti atbalsta nodrošināšanā ģimenēm gaitu, stāstu sērijas “Diena ģimenes asistenta dzīvē” publicēšanu, žurnāla “Sociālais darbs Latvijā” izdošanu, plānoto konferenci 24.03.2023. “Bērns.Pusaudzis.Jaunietis.”. Tāpat arī par projekta aktivitāšu turpināšanu – metodiku pilotprojektiem, metodiku izstrādēm, tehnisko specifikāciju izstrādēm, u.c. aktivitātēm. Detalizētāku informāciju skatīt 2.pielikumā “Aktualitātes projektā Profesionāla sociālā darba attīstība pašvaldībās 02.11.2022.”

Padomes locekļi sniegto informāciju pieņem zināšanai.

*I.Behmane* izsaka bažas, ka iesaistītie darbinieki ir aizņemti ar tik daudziem pilotprojektiem, ka tas aizvien lielāku ieguldījumu vai patstāvīgo darbu prasa no katra šī pilotprojekta dalībnieka. Pēc pilotprojektu pabeigšanas darbs turpināsies. Kad kolēģi beigs rakstīt metodikas? Liekas, ka tā īsti labi vairs nevedās. Ir saprotams, ka nav resursu, kas ir gatavi pilotprojektos strādāt, bet no otras puses, vai saturiski izstrādātās metodikas būs profesionālas.

*M. Muciniece* paskaidro, ka profesionāļu loks ir tik liels, cik tas ir. Piekrīt, ka ir situācijas, ka daži no ekspertiem iesaistās vairāku metodiku izstrādēs, bet tomēr negribētu apšaubīt to kvalitāti, jo katrs ir izvērtējis savas iespējas un arī profesionalitāti. Zināms, ka tajās metodikās, kuras tika izstrādātas pirms 2-3 gadiem jau šobrīd ir nepilnības un ir nepieciešams tās pārskatīt. Prakse ir mainījusies saistībā ar notikumiem pasaulē, kas ir ieviesušas korekcijas praksē un tāpēc ir nepieciešami precizējumi. To mēs varam darīt un darīsim pārskatot dažas no metodikām.

**3.**

**Pašvaldībās strādājošo sociālā darba speciālistu atalgojuma izvērtējums**

**(D.Muktupāvela)**

*D.Muktupāvela* iepazīstina Padomes sēdes dalībniekus ar LM SDSPPD veiktās aptaujas par sociālā darba jomas speciālistiem Sociālajā dienestā uz 01.09.2022. rezultātu apkopojumu, tai skaitā sociālo darbinieku sadalījumā pa amatu veidiem skaitu, izglītību, maksimālajiem, vidējiem un minimālajiem mēnešalgu apmēriem reģionu griezumā, kā arī vakanto amatu vietu skaitu. Detalizētāku informāciju skatīt 3.pielikumā “Aptauja par sociālā darba jomas speciālistiem Sociālajā dienestā uz 01.09.2022. Aptaujas rezultātu apkopojums”.

*I.Behmane* informē, ka algu jautājums būs aktuāls no jaunā gada visu nākamo pusgadu. Pašvaldība paziņoja, ka algu līmeņošana notiks pakāpeniski. Ir saņemta atklāta vēstule no Bauskas darbiniekiem, kas ir nosūtīta arī dažādām iestādēm par to, ka Dome nereaģē un viņiem joprojām algas nav izlīdzsvarotas. Algas ir atstātas veco novadu struktūrā, piemēram Vecumniekiem savas algas, Bauskas pilsētai savas algas. Algas vieniem un tiem pašiem amatiem ir atšķirīgas. Kā Biedrība, vai kā LM var ietekmēt šo pašvaldību politiku? Tas būs sarežģīts jautājums, it sevišķi, ja šīs atšķirības ir būtiskas.

*I.Skrodele-Dubrovska* informē, ka par šo jautājumu ir runāts dažādos forumos arī LPS. Piekrīt, ka par šo jautājumu jāvēršas un jāraksta pašvaldībām, bet vispirms to izrunājot ar jauno LM politisko vadību. Varbūt var izrunāt un vērsties kā politiķiem pie politiķiem aicinot šo jautājumu pārskatīt ņemot vērā esošo informāciju un to argumentējot.

*I.Behmane* aicina saglabāt šos nodomus. Biedrība plāno sagatavot aicinājumu jaunajam Ministru kabinetam. Apkopos visus tos jautājumus, kas dienestiem ir ļoti aktuāli un protams tās ir divas lietas, pirmkārt algas un otrkārt lielais darbinieku trūkums. Manuprāt, ka vakanto amatu skaits - 111 ir ārkārtīgi liels. Kāds varētu būt mehānisms, lai piesaistītu darbiniekus, tas varētu būt, kā piemēram Stradiņu universitāte vai Liepāja. Varētu darīt zināmus tos studentus, kuri kādreiz ir beiguši un kuri nav pašlaik darba tirgū un kaut kā viņus uzrunāt.

*L. Vilka* informē, ka Stradiņu universitātē nepabeidz vairāk par 10 cilvēkiem kā nu kuro gadu, šogad pabeidz 12, bet tas neko daudz nemaina. Tomēr jāsaprot visiem sociālo dienestu vadītājiem, ka tie studenti, kas atnāk studēt no dažādām vietām pa vienam pa diviem. Mans redzējums ir, ka varbūt pašvaldības uz vietām kopā ar sociālajiem dienestiem varētu apzināt, pirmkārt, cik ir vajadzīgi speciālisti un otrkārt, kas no jūsu novada būtu ieinteresēti strādāt šajā nozarē un studēt. Studenti nav ļoti ieinteresēti sociālā darba studijās. Mēs šogad uzņēmām 22 studentus, bet par budžeta līdzekļiem. Te ir atbilde, tajā, kāpēc pie mums nevar pabeigt studijas pat, ja iestājas vairāk. Tāpēc, ka studenti nevar samaksāt par studijām ar nepilnu laiku. Priekšlikums, ka pašvaldībām vajadzētu gādāt par speciālistu nomaiņu, jo paaudze mainās. Var redzēt, cik daudz dienestos strādā vecākās paaudzes darbinieku un viņiem vajadzētu saasināt personāla attīstības jautājumus. Aicinu atbalstīt izglītības iestādes ar to, ka jūs vienkārši sūtat mācīties, atrodot iespējas kā atbalstīt studentus ar finansējumu. Trūkst ne tikai sociālais darbinieks, bet trūkst arī speciālisti vadītāju līmenī. Mēs esam atbalstījuši jaunu specialitāti – vadošais sociālais darbinieks.

*Ā.Baltiņa* ierosina, ka, ja mēs politiskajā platformā redzam, ka mums ir jāvienojas par to, ka valstī ir kritisks stāvoklis un jāsagatavo tik un tik cilvēki. Tad jānāk kopā VARAM ar pašvaldībām, vai LM un šie jautājumi jāsakārto un jāfinansē no pašvaldības budžeta, jo pašvaldībai šie speciālisti ir vajadzīgi un šie speciālisti pašvaldībai būs arī jānodod. Un tad tas jautājums atrisināsies pats no sevis. Ir jārunā ar pašvaldību, kurās ir pietiekams darbinieku skaits, kādā veidā viņi to nodrošina. Varbūt viņiem ir kādas zināšanas un prasmes un kompetences, kas iztrūkst tiem vadītājiem, kuriem trūkst darbinieki. Paskatīties kas ir tie cēloņi, kāpēc šajās pašvaldībā sociālie darbinieki trūkst, kāpēc viņi nenāk un kāpēc šī pašvaldība nav interesanta. Varbūt tos studentus virzīt uz tām pašvaldībām, kur tiešām šobrīd iztrūkst praksēs, pētniecībā. Lai viņi saprot, ka tas varētu būt priekš viņiem interesanti, viņi varētu šīs pašvaldības pilnveidot un kā savu nākošo darba vietu izvēlēties taisni šīs pašvaldības. Instrumenti varētu būt ārkārtīgi daudz. Vadītājam ir jābūt kompetentam, lai piesaistītu un noturētu šos darbiniekus.

*I.Skrodele-Dubrovska* paskaidro, ka šī problemātika ir zināma. Maksimāli iespēju robežās no savas puses un sadarbībā ar jums risināsim šo problēmu. Mūsu nozare nav vienīgā, kurā trūkst darbinieku, ir ar arī citas nozares. Šī problēma nav ne tikai Latvijas, bet arī Eiropas līmenī.

**4.**

**LM Eiropas Sociālā fonda projekts “Profesionāla un mūsdienīga sociālā darba attīstība” (4.3.5.4.pasākums)**

**(D.Muktupāvela, L.Ose)**

*D.Muktupāvela* iepazīstina Padomes sēdes dalībniekus arES kohēzijas politikas programmas 2021.-2027g. 4.3.5. SAM 4.3.5.4. pasākuma “Profesionāla un mūsdienīga sociālā darba attīstība” realizācijas termiņiem, pasākuma īstenošanai plānotā finansējuma apjomu un sadalījumu. Informē, ka ir sagatavots un iesniegts projekta pieteikums un kā nākamais solis būs MK noteikumu sagatavošana un apstiprināšana.

*L.Ose* iepazīstina Padomes sēdes dalībniekus ar projektā plānotajām aktivitātēm un apakš aktivitātēm:

Detalizētāku informāciju skat. 4.pielikumā “Profesionāla un mūsdienīga sociālā darba attīstība” projekta plānotās aktivitātes”.

*L.Ose* informē, ka profesionālās tālākizglītības programmas un profesionālās pilnveides programmas izstrāde un īstenošana ir vesels aktivitāšu komplekss ar dažādām mērķu grupām. Sāksim ar sociālā darba speciālistiem un sociālajiem darbiniekiem. Par tālākizglītības programmu konkrētām specializācijām sāksim domāt jau šogad. Pamatojoties uz Ex-post pētījuma rezultātiem ir iespēja apzināt, kādas problēmas darbā saskata sociālie darbinieki un dienestu vadītāji, kāda veida palīdzība iedzīvotājiem konkrētajā kritiskajā situācijā ir nepieciešama. Maksimāli tehniskās specifikācijas tiks veidotas, balstoties uz aktuālajiem datiem. Attiecībā uz profesionālās programmas ar ievirzi uz konkrētu specializāciju sociālajiem darbiniekiem, Padome teiks gala vārdu, kādas specializācijas tiks veidotas. Notiks reāla partnerība ar visu pasākumu izstrādātājiem. Novembrī, decembrī plānota projekta komandas izveide. Ļoti liela daļa aktivitāšu ir vērsta uz mūžizglītību, vai uz augstāko izglītību. Ārkārtīgi svarīga būs sadarbība ar koledžām, ar augstskolām un īpaši mūžizglītības centriem.

*I.Skrodele-Dunrovska* izsaka pateicību projekta izstrādātājiem.

*L.Vilka* jautā, vai ir kāds projekts par datu bāžu pilnveidošanu. Jautājums ir sakarā ar to, ka ir apjautāti datu bāžu īstenotāji, ar kuriem šobrīd strādā pašvaldības un bāriņtiesas, par demo versiju iegādi un ir saņemts atteikums. Kā varētu studentam iemācīt strādāt ar datu bāzēm? Šo jautājumu vajadzētu risināt LM. Vai ir paredzētas jaunas programmas tā, lai arī augstskolas testa un ne tikai testa režīmā var paskatīties kā darbojas ENPFAIS, APSIS un SOPA? Vai tas ir paredzēts LM līmenī vai projektos? Ja nav, tad kā mēs varēsim digitalizēties? Tas ir saistīts gan ar reģionālo reformu, gan ar pakalpojumu pieejamību.

*E.Celmiņa* informē, kair plānoti ieguldījumi dažādu IT sistēmu pilnveidošanai nākamajā periodā gan LM projekta ietvaros, gan arī VARAM veiks lielas darbības. Jūsu interesi sadalītu divās daļās, viena daļa, ka var sniegt prezentāciju par to zināšanas un ieskatu, ko attiecīgās datu bāzes uzkrāj un kā veidojas sistēmas algoritms, kā sistēmas strādā, kādā veidā dati ceļo un ir saslēgti. Bet par jautājumu, vai var iedot piekļuvi lietotāja videi testa režīmā jāpainteresējas pie sistēmu vadītājiem.

*L.Vilka* pateicas par sniegto informāciju un informē, ka pilotpētījumā par to, ko saka studenti kā pilnveidot mācību programmas, studenti ir snieguši viedokli, ka esošās tehnoloģijas un datu bāzes ir tehniski novecojušas. Tie, kas šobrīd pabeidz augstskolas, tehnoloģijas jau ir tik ļoti apguvuši, ka esošās datu bāzes tālu atpaliek no tā kā šodien būtu jābūt. No šī viedokļa vajadzētu mēģināt rast risinājumu pēc iespējas ātrāk. Ir plaisa starp to, kas tehnoloģiski ir vajadzīgs un kas šobrīd tehnoloģiski atpaliek. Ļoti aicinātu, kādā no projektiem līdz 2027.gadam, ņemt vērā šo problēmjautājumu un atrast tam finansējumu varbūt sadarbībā ar VARAM. To vajadzētu aktualizēt pēc iespējas ātrāk.

*E.Celmiņa* aicina pieņemt informāciju zināšanai.

*K.Muciniece* informē, ka strādājot ar SOPU, tehnikuma audzēkņi un Vidzemes augstskolas studenti, ieraugot šo datu bāzi ir izbrīnīti, kā mēs vēl strādājam ir tik arhaiskām sistēmām. Darbinieki norāda, ka šobrīd SOPA ļoti apgrūtina darbu, nevis atvieglo.

*E.Celmiņa* paskaidro, ka šobrīd nav iepriecinošas atbildes. Privātais var ieguldīt miljonus, bet valstij nav šādu iespēju. Mēs varam veikt tikai uzlabojumus un tikai pie ļoti labvēlīgas apstākļu sakritības, kāda sistēma tiek veidota no jauna.

*S. Gūtmane* saka, ka ļoti uzrunāja integrēšanas ideja, ka var integrēt atsevišķus moduļus un šajā brīdī, kad sociālā darba profesija ir pārāk aizņemta ar mikro līmeņa darbu un makro un mezo līmeņa darbi tiešām buksē. Šis modulis attiecībā uz kopienas darbu ir ārkārtīgi svarīgs Eiropas sociālā darba attīstības kontekstā, kā arī sociālā dialoga jeb nodarbinātības jautājums. Būtu jāizpēta par jaunu jēdzienu “sociāls”, kā to jāsaprot sociālā darba profesionālim postlabklājības valstu situācijā šobrīd, vai arī riska sabiedrības situācijā, jo ļoti bieži pārliecinos darbā ar studentiem, ka buksē izpratne par pamatjēdzieniem. Tas ir strapdisciplinārs ļoti nopietns jautājums. Šobrīd sociāli politiskā ekonomiskā situācija prasa pārskatīt sociālā jēdziena mobilo ļoti fleksiblo un ļoti profesionālajā darbībā atsevišķajās situācijās dažādi pielāgojamo izpratni. Otrs, ka ir jāprasa sociālajam darbiniekam attīstīties kā digitālā laikmeta sociālajam darbiniekam un reizē arī zinātniekam. Tas ir ļoti svarīgi, jo pastāv trīs dimensiju ietvars, kurā sociālajam darbiniekam būtu jābūt spējīgam izteikt sevi kā digitālā laikmeta speciālistam. Es neredzu, ka mēs šeit politikas līmenī tam nopietni pievērstu uzmanību, jo sociālajam darbiniekam ir jābūt spējīgam savas sociālā darba koncepcijas atraktīvi stāstīt un veidot naratīvus un pievērst tam uzmanību, veidot blogus, vai arī iniciēt dažādas sociālās koncepcijas, kurās var ļoti atšķirīgi interpretēt klientu situācijas. Viņiem vajadzētu būt spējīgiem darboties kā integrētājiem digitālajam sociālajiem darbiniekiem un vairot interesi par sociālā darba arī sociālā supervīzijas koncepcijām. Ļoti vērtīgi ir vebināri, veidot tīklus caur sociālo mediju iespējām iesaistot dažādus cilvēkus, aktualizēt mezo un makro līmeņus.

*Ā.Baltiņa* ierosina, ka lai projekts būtu kvalitatīvs, varbūt projekta dažās aktivitātēs jāiesaista arī paši klienti, jo vairāk vai mazāk runājot par sociālām problēmām mēs skatāmies no sociālā darbinieka, profesionāļa skatupunkta. Ir tā saucamie hakatoni, tas ir, kad kaut kādā noteiktā laika periodā ar attiecīgām tehnoloģijām piesaistot dažādus profesionāļus ar viņu zināšanām, prasmēm un kompetencēm mēs nonākam līdz kaut kādam noteiktam gala rezultātam. Bet tie nevar būt tikai sociālā darba profesionāļi. Tie varētu būt klienti, veselības aprūpes speciālisti, izglītības speciālisti, u.c.. Padomāt, kā sagatavot ekspertus. Pielietojot praksi, mācības, projektus, prezentācijas, diplomdarbus. Vēl varbūt padomāt par tādiem speciālistiem kā haosa piloti sociālajā darbā, jo tie ir krīžu speciālisti, kas var piedāvāt zināšanas, prasmes, kompetences šajā konkrētajā profesionālajā jomā.

*L.Rasnača* ierosina padomāt par datu bāzēm, jo tad, kad bijām ar studentiem mācībās SOPA, tad tur ir dažādas iespējas, bet izstrādātāji paši saka, ka sistēma ir pārslogota līdz ar to ir sarežģīti izmantot daudzas funkcijas, kas ir jādara ārpus sistēmas. kaut arī sistēmā ir daudzas iespējas un funkcijas kā daudz ko apkopot daudz ko uzzināt, daudz ko novērtēt jau darba gaitā. Saprotu, ka šī projekta laikā to varbūt nevar izdarīt un projektam ir daudz labas idejas bet ilgtspējīgi par to ir jādomā, jo bez mūsdienīga informatīva nodrošinājuma, strādāt moderni sociālie darbinieki diez vai ilgstoši varēs. Tā, ka par to noteikti ir jādomā. Ļoti patīk ideja par vasaras skolu izglītotājiem.

**5.**

**Energoresursu ārkārtējā cenu pieauguma jautājumi īsumā.**

**(E.Celmiņa)**

*E.Celmiņa* iepazīstina Padomes sēdes dalībniekus ar energoresursu ārkārtējā cenu pieauguma kompensācijas pasākumiem, t.sk. mazaizsargātajām iedzīvotāju grupām (valsts atbalsts, mājokļa pabalsts), horizontālajiem pasākumiem visām mājsaimniecībām (dabasgāzei, centralizētajai siltumpagādei, granulu, brikešu, malkas iegādei, elektroenerģija apkurei), kā arī aktuālo statistisko informāciju. Informē, ka ir sagatavotas infografikas, kur ir izklāstīts sīkāk. Informācija ir atrodama gan LM, gan EM mājas lapās. Detalizētāku informāciju skatīt 5.pielikumā “Atbalsts mājsaimniecībām energoresursu cenu pieauguma daļējai kompensācijai”

**5.**

**Dažādi jautājumi.**

**(I.Skrodele-Dubrovska)**

Netika apspriesti.

**Padomes lēmumi** –

Netika pieņemti.

Sēdes noslēgums 13:04.

Pielikumā sēdes materiāli:

1. Padomes sēdes darba kārtība.
2. Prezentācija “Aktualitātes Projektā Profesionāla sociālā darba attīstība pašvaldībās.”.
3. Prezentācija “ Aptauja par sociālā darba jomas speciālistiem Sociālajā dienestā uz 01.09.2022. Aptaujas rezultātu apkopojums”.
4. Prezentācija “ ES kohēzijas politikas programmas 2021. – 2027.g. 4.3.5. SAM 4.3.5.4.pasākuma “Profesionāla un mūsdienīga sociālā darba attīstība”   
   projekta plānotās aktivitātes”.
5. Prezentācija “Atbalsts mājsaimniecībām energoresursu cenu pieauguma daļējai kompensācijai”.

Sēdi vadīja I. Skrodele-Dubrovska

Protokolēja D.Rītiņa